Malbiksframkvæmdir undirbúnar við Akratorg Talverðar gatnaframkvæmdir eru á Akranesi um þessar mundir . Í morgun voru malbiksframkvæmir undirbúnar við Akratorg með hreinsun slökkviliðs á götunni , en unnið hefur verið að breytingum við torgið í allan vetur . Skagabraut og Skólabraut voru fræstar upp fyrir nokkru og er áætlað að starfsmenn OR ljúki við að ganga frá viðgerðum á lagnakerfi er tengist götunum um mánaðamótin júní og júlí og malbikun verði lokið um 20. júlí . Útboð á malbikun hefur verið auglýst og reiknað með að opna tilboð í verkið 10. júní nk. , samkvæmt upplýsingum frá Regínu Ásvaldsdóttur bæjarstjóra .